

**Valsts informācijas un komunikācijas tehnoloģiju pārvaldības vadītāju forums**

26.06.2025. sanāksmes protokols

Valsts informācijas un komunikācijas tehnoloģiju (turpmāk – IKT) pārvaldības vadītāju forumā (turpmāk – Forums) piedalās:

Foruma priekšsēdētāja vietnieks:

**Lauris Linabergs** – Viedās administrācijas un reģionālās attīstības ministrijas (turpmāk – VARAM) Valsts informācijas un komunikācijas tehnoloģiju attīstības departamenta direktors.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Uģis Bisenieks** – VARAM Valsts pakalpojumu un datu pārvaldības departamenta direktors;

**Guntars Lorencis** – Satiksmes ministrijas (turpmāk – SM) Administratīvā departamenta Dokumentu un elektroniskās pārvaldes nodaļas vadītājs;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

**Jevgeņijs Ugorenko** –Saeimas Informācijas un komunikācijas tehnoloģiju nodaļas vadītāja vietnieks.

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Norberts Tālers** – Centrālās statistikas pārvaldes priekšnieka vietnieks.

Pieaicinātie dalībnieki:

**Aivars Bojārs** – Būvniecības valsts kontroles biroja (turpmāk – BVKB) Energoresursu informācijas sistēmu attīstības nodaļas vadītājs;

**Anastasija Ludženiece** – VARAM Projektu pārvaldības departamenta (turpmāk – PPD) informācijas un komunikācijas tehnoloģiju pārvaldības procesu vadītāja;

**Andrejs Vīks** – Labklājības ministrijas (turpmāk – LM) Informāciju tehnoloģiju departamenta direktors;

**Anete Jaudzema** – Centrālās finanšu un līgumu aģentūras (turpmāk – CFLA) Informācijas sistēmu attīstības departamenta direktore;

**Baiba Apine –** PricewaterhouseCoopers (turpmāk – PwC) Latvijas uzņēmuma direktore;

**Haralds Beitelis** – Valsts kancelejas (turpmāk – VK) Ārvalstu finanšu instrumentu departamenta vadītājs;

**Harijs Baranovs** – PwC vadītājs IT konsultāciju nodaļā;

**Jānis Avotiņš –** LM konsultants;

**Jānis Ziediņš –** KISC direktora vietnieks digitālās attīstības jautājumos;

**Madara Petrova** –VARAM PPD informācijas un komunikācijas tehnoloģiju pārvaldības procesu vadītāja;

**Rūta Pirta** – Rīgas Tehniskās universitātes Informācijas tehnoloģijas institūta vadošā pētniece, VARAM konsultante;

**Toms Leikums** – Zemkopības ministrijas (turpmāk – ZM) Administratīvā departamenta Informācijas tehnoloģiju nodaļas vadītāja vietnieks;

**Vladimirs Vicehovskis** – Valsts digitālās attīstības aģentūras (turpmāk – VDAA) Koplietošanas risinājumu departamenta direktora p.i., Portālu attīstības nodaļas vadītājs.

Forumā nepiedalās:

**Gatis Ozols** – VARAM valsts sekretāra vietnieks digitālās transformācijas jautājumos;

**Agnese Zariņa** – SM Sakaru departamenta direktora vietniece, Elektronisko sakaru un pasta nodaļas vadītāja;

**Aldis Apsītis** – Valsts kancelejas Informācijas tehnoloģiju departamenta vadītājs;

**Kaspars Āboliņš** – Iekšlietu ministrijas valsts sekretāra vietnieks;

**Aiga Balode** – Veselības ministrijas valsts sekretāra vietniece digitalizācijas un pārmaiņu vadības jautājumos;

**Aija Grīnberga** – LM valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas attīstības vadītāja;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Dace Zaļkalne** – Izglītības un zinātnes ministrijas Informācijas tehnoloģiju departamenta direktore;

**Ģirts Auškāps** – ZM Administratīvā departamenta direktors;

**Guntars Krasovskis** – Latvijas Pašvaldību savienības padomnieks;

**Edgars Liepiņš** – Aizsardzības ministrijas Informācijas un komunikācijas tehnoloģiju departamenta direktors;

**Alvils Pierhurovičs** – Ekonomikas ministrijas Informācijas tehnoloģiju departamenta direktors;

**Guna Puce** – Tieslietu ministrijas Informācijas tehnoloģiju pakalpojumu pārvaldības procesu vadītāja;

**Baiba Mūrniece** – Kultūras ministrijas valsts sekretāra vietniece kultūrpolitikas jautājumos;

**Egita Rudzīte** – VDAA direktora vietnieka elektroniskās pārvaldes jautājumos p.i., Informācijas sistēmu attīstības departamenta direktore;

**Āris Dzērvāns** – Iekšlietu ministrijas Informācijas centra priekšnieks;

**Armands Magone** – KISC direktors;

**Evijs Taube** – Valsts akciju sabiedrības “Latvijas Valsts radio un televīzijas centrs” valdes loceklis.

Kopumā Forumā attālināti piedalījās 100 dalībnieki.

Forumu vada: L. Linabergs

Protokolē: M. Petrova

Vieta: attālināti MS Teams, ieraksts pieejams šeit: [Sanāksmes videoieraksts](https://www.youtube.com/watch?v=V3lPUNnAxsw)

**L. Linabergs** atklāj Forumu un informē par darba kārtību. Aicina iepazīties ar jomu mērķarhitektūru aprakstiem, kas tika izsūtīti sanāksmes dalībniekiem izskatīšanai un ir publicēti VARAM tīmekļvietnē.

**1.**

**Valsts pārvaldes modernizācijas jomas mērķarhitektūra**

*R. Pirta (RTU, VARAM konsultante)*

Prezentācijas datne: IKT vaditaju forums\_valsts pārvaldes modernizācijas jomas mērķarhitektūra.pdf

Pieņemt zināšanai sniegto prezentāciju.

Komentāri, atbildes uz jautājumiem:

* A. Ludženiece (VARAM) norāda, ka trūkst sasaiste ar Valsts pakalpojumu jomas IKT arhitektūru, kurā ir iekļauta sadaļa par starpiestāžu pakalpojumiem. Aicina šo pārrunāt atsevišķā sanāksmē.
* J. Ziediņš (KISC) norāda, ka ir nepieciešams veikt precizējumus, ņemot vērā Kultūras un valodas tehnoloģiju jomas mērķarhitektūru. Aicina šo pārrunāt atsevišķā sanāksmē.
* H. Beitelis (VK) jautā par jomas mērķarhitektūras izstrādes laika grafiku. L. Linabergs (VARAM) skaidro, ka šobrīd dokuments tiek apspriests darba grupas un iesaistīto institūciju ietvaros, tiek izvērtēti saņemtie komentāri. Jomas mērķarhitektūras statusa maiņa plānota līdz jūlija beigām.
* A. Jaudzema (CFLA) norāda, ka dokumentā minēts, ka arhitektūrā lietotie risinājumi ir saistoši visām valsts pārvaldes iestādēm, un aicina par šo sniegt detalizētāku skaidrojumu. Otrkārt, norāda, ka dokumentā minētajiem risinājumiem atšķiras detalizācijas pakāpe – kādam tā ir plaša, citam vispārīga, līdz ar to aicina ievērot konsekvenci. L. Linabergs (VARAM) skaidro, ka šajā jomā ir vismaz divas apakšjomas, kuras tiks aprakstītas detalizētāk (iepirkumi un struktūrfondu finansējumi). Šajā Forumā tiek prezentēts pirmais ieskats, iesaistītās institūcijas tiek aicinātas sniegt savus komentārus dokumenta precizēšanai un papildināšanai.
* A. Ludženiece (VARAM) aicina dokumentu papildināt ar konkrētu pārskata periodu, līdz kuram apraksts ir izstrādāts. Otrkārt, norāda, ka šobrīd ieviešanas ceļa kartē ir iezīmēti tikai projekti, un aicina papildināt ar informāciju par to, kas ir plānots līdz 2030. gadam katrā no jomām, kur tiks veidotas centralizētas lietas, lai iestādēm būtu skaidrs rīcības plāns šobrīd un arī nākamajiem gadiem.

L. Linabergs (VARAM): publicēt Valsts pārvaldes modernizācijas jomas mērķarhitektūru VARAM tīmekļvietnē ar statusu “Apspriešanā” (šeit: <https://www.varam.gov.lv/lv/horizontalo-jomu-arhitekturas>). Sanāksmes dalībnieki tiek aicināti iepazīties ar dokumentu un, ja nepieciešams, sniegt komentārus R. Pirtai (RTU) vai R. Misam (VARAM).

**2.**

**Zemkopības jomas mērķarhitektūra**

*T. Leikums (ZM)*

Prezentācijas datne: ZM\_resora\_IKT\_arhitektura\_2025.pdf

Dokumenta datne: ZM\_resora\_IKT\_arhitektura\_2025\_v3.pdf

Pieņemt zināšanai sniegto prezentāciju.

Komentāri, atbildes uz jautājumiem:

* U. Bisenieks (VARAM) norāda, ka, iespējams, finansējuma optimizācija varētu būt labs iemesls, lai izvērtētu un atteiktos no atsevišķas vides lauksaimniecības jomas e-pakalpojumiem un tā vietā izmantotu Latvija.gov.lv. (vismaz iedzīvotājiem paredzētajiem e-pakalpojumiem). T. Leikums (ZM) skaidro, ka portāla izstrāde notikusi fondu finansējuma ietvaros, līdz ar to risinājumam jādarbojas vēl vismaz nākamos četrus gadus. Šobrīd tajā ir investēti daudz līdzekļi un veidotas daudz integrācijas, iespēju pāriet uz Latvija.gov.lv šobrīd nesaredz.

L. Linabergs (VARAM): publicēt Zemkopības jomas mērķarhitektūru VARAM tīmekļvietnē ar statusu “Apspriešanā” (šeit: <https://www.varam.gov.lv/lv/nozaru-jomu-arhitekturas>). Sanāksmes dalībnieki tiek aicināti iepazīties ar dokumentu un, ja nepieciešams, sniegt komentārus T. Leikumam (ZM) vai M. Pērkonam (ZM).

**3.**

**Enerģētikas jomas mērķarhitektūra**

*A. Bojārs (BVKB)*

Prezentācijas datne: Energetikas jomas arhitektura v03\_prezent.pdf

Dokumenta datne: Energetikas jomas arhitektura v04.pdf

Pieņemt zināšanai sniegto prezentāciju.

Komentāri, atbildes uz jautājumiem:

* V. Vicehovskis (VDAA) norāda, ka inovācijas sprinta ietvaros, kurā piedalījās VDAA, notika sesija ar lietotājiem par pakalpojumu nosaukumiem, un gala lietotāji nesaprata, ko nozīmē un sevī ietver pakalpojums “Elektroenerģijas atvieglojumu nodrošināšana aizsargātajiem lietotājiem”. Aicina BVKB izvērtēt pakalpojumu nosaukumus, lai tos padarītu lietotājiem saprotamākus. A. Bojārs (BVKB) skaidro, ka konkrētā pakalpojuma nosaukums ņemts no tā normatīvā regulējuma, turklāt tas jau vienreiz ir ticis mainīts.
* L. Linabergs (VARAM) aicina, ja ir plānots atsevišķi izdalīt datu analīzes risinājumu kā atsevišķu sistēmu/ platformu, vispirms sazināties ar Centrālās statistikas pārvaldi, kura jau izstrādā datu analīzes platformu. Iespējams, ka BVKB var izmantot šo risinājumu, ņemot vērā, ka BVKB tiek apstrādāti dati, kas var būt noderīgi arī citām nozarēm. A. Bojārs (BVKB) skaidro, ka šobrīd šis jautājums ir tikai vērtēšanas stadijā, ir konstatēta vajadzība, tiek izskatītas Ekonomikas ministrijas resorā esošās iespējas.

L. Linabergs (VARAM): publicēt Enerģētikas jomas mērķarhitektūru VARAM tīmekļvietnē ar statusu “Apspriešanā” (šeit: <https://www.varam.gov.lv/lv/nozaru-jomu-arhitekturas>). Sanāksmes dalībnieki tiek aicināti iepazīties ar dokumentu un, ja nepieciešams, sniegt komentārus A. Bojāram (BVKB).

**4.**

**Reģionu un vides jomas mērķarhitektūra**

*V. Vicehovskis (VDAA), B. Apine (PwC Latvija), H. Baranovs (PwC Latvija)*

Prezentācijas datne: Regioni\_vide\_prezent\_26.06.2025.pdf

Pieņemt zināšanai sniegto prezentāciju.

Komentāri, atbildes uz jautājumiem:

* V. Vicehovskis (VDAA) skaidro, ka starp VDAA un Latvijas vides, ģeoloģijas un meteoroloģijas centru (turpmāk – LVĢMC) tika noslēgts sadarbības līgums, kura ietvaros LVĢMC piesaistīja konsultantus no *PricewaterhouseCoopers* jomas arhitektūras dokumenta izstrādei. Ir veiktas sākotnējās intervijas un sagatavots ietvars. Uzsver, ka jomas arhitektūras pamatā tiks izskatīti VARAM, VDAA, Dabas aizsardzības pārvaldes, LVĢMC un Valsts vides dienesta risinājumi, lai saprastu optimālāko veidu, kā risinājumus varētu attīstīt, kuru funkcionalitāti varētu koplietot un pārizmantot, kā arī lai saprastu, kas būtu pilnībā jāpārstrādā. Ņemot vērā, ka visiem risinājumiem pamatā ir ģeotelpiskie dati, svarīga arhitektūras daļa ir mijiedarbība ar Ģeoportālu, kuru plānots jomas arhitektūras ietvaros izskatīt un, iespējams, daļu no risinājumiem attīstīt tieši tā pusē.
* U. Bisenieks (VARAM) lūdz īpašu uzmanību pievērst Ģeoportālā izvietoto publisko pakalpojumu savietojamībai ar Valsts pakalpojumu jomas IKT arhitektūru un Latvija.gov.lv. Norāda, ka ir jānodefinē pārmaiņu vektors šo publisko pakalpojumu izvietošanas vižu konsolidācijai vienā risinājumā, lai pārtrauktu nelietderīgu līdzekļu tērēšanu vairāku publisko pakalpojumu izvietošanas vižu uzturēšanai un pārvaldībai vismaz VARAM resorā. Šis jautājums netiek sistēmiski un ilgstoši risināts. Norāda, ka Valsts pakalpojumu jomas IKT arhitektūra izvirza virkni prasību pakalpojumu nodrošināšanai, un katrai atsevišķai pašapkalpošanās videi noteikti šīs prasības būs daudz grūtāk ievērot, nekā to *by design* organizējot portālā Latvija.gov.lv. H. Baranovs (PwC) skaidro, ka par to tiek diskutēts. PwC konsultantu redzējums – Ģeoportāls pamatā būtu vajadzīgs kā koplietošanas komponente, no kura var veidot pakalpojumus. Ja ir mēģinājums ģeotelpisko informāciju paradīt, apstrādāt vai analizēt, tad ir jāizmanto ģeotelpiskās datu apstrādes platformas elementus, kurus iestrādātu pakalpojumu risinājumā. Svarīgi saprast, kādi publiskie dati būs jau pieejami Ģeoportālā. U. Bisenieks (VARAM) piekrīt, ka Ģeoportāla komponentes varētu tikt izmantotas iegulšanai portālā Latvijas.gov.lv, lai iedotu ģeotelpisko saskarni. V. Vicehovskis (VDAA) skaidro, ka Ģeoportāls pats par sevi ir pakalpojums, kurš nodrošina ģeotelpiski gan datu, gan servisu datu apmaiņu.

L. Linabergs (VARAM): dokumentu nepieciešams papildināt, iekļaujot sasaisti gan ar Valsts pakalpojumu jomas IKT arhitektūru, gan ar Datu pārvaldības un koplietošanas jomas mērķarhitektūru. Publicēt Reģionu un vides jomas mērķarhitektūru VARAM tīmekļvietnē ar statusu “Apspriešanā” (šeit: <https://www.varam.gov.lv/lv/nozaru-jomu-arhitekturas>).

**5.**

**Labklājības jomas mērķarhitektūra**

*A. Vīks (LM), J. Avotiņš (LM konsultants)*

Komentāri, atbildes uz jautājumiem:

* A. Vīks (LM) informē, ka turpinās darbs pie jomas mērķarhitektūras apraksta aktualizēšanas, ņemot vērā līdz šim saņemtos komentārus. Uzsākts darbs pie detalizētu ERAF projektu pašu sagatavošanas.
* J. Avotiņš (LM konsultants) informē, ka jomas mērķarhitektūras dokuments tiek integrēts jomas pārvaldības struktūrā, arī esošā jomas IT padome izmantos šo dokumentu kā pamatu lēmumiem un stratēģijai. Tuvākā laikā aktualizētais Labklājības jomas mērķarhitektūras apraksts tiks nosūtīts VARAM.
* A. Ludženiece (VARAM) norāda, ka ir vairākas lietas, kuras savstarpēji jāsaskaņo ar Valsts pakalpojumu jomas IKT arhitektūru, t.sk. visu, kas saistīts ar AVIS un pašapkalpošanās pakalpojumiem. Aicina uz atsevišķu tikšanos, lai šo pārrunātu.

**6.**

**Dažādi**

* L. Linabergs (VARAM) aicina iepazīties ar jomu mērķarhitektūru aprakstiem, kas ir izsūtīti izskatīšanai Foruma dalībniekiem, kā arī publicēti VARAM tīmekļvietnē, un sniegt komentārus, ja tādi radušies, par jomām atbildīgajām kontaktpersonām. Tām jomu mērķarhitektūrām, par kurām nebūs saņemti būtiski iebildumi, tuvākā laikā plānota statusa maiņa rakstiskā procedūrā elektroniskā saskaņošanā.
* L. Linabergs (VARAM) aicina visu jomu atbildīgos izvērtēt, kā arhitektūras pārvaldības instruments var kļūt par vienu no instrumentiem valsts pārvaldes optimizācijas uzdevuma risināšanā. Aicina, plānojot nākamos projektus, akcentēt, kādu ieguldījumu projekti dos turpmāko valsts pārvaldes izdevumu samazināšanā.
* Nākamais Forums plānots š.g. 30. jūlijā.

Foruma priekšsēdētāja vietnieks L. Linabergs

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU